ເກົາຫລີເໜືອ ປະຕິເສດ ຕໍ່ການເຈລະຈາຄືນໃໝ່ ກັບ ສະຫະລັດ
ເກົາຫລີ​ເໜືອ ໄດ້​ປະຕິເສດ ກ່ຽວກັບ​ຄວາມເປັນ​ໄປ​ໄດ້ ຕໍ່ການທີ່ຈະເປີດ​ ການເຈ​ລະ​ຈາ​ຄືນ​ໃໝ່ ​ກັບສະຫະລັດ.
ເກົາຫລີເໜືອໄດ້ບອກເລີກ ກ່ຽວກັບຄວາມເປັນໄປໄດ້ຕໍ່ການທີ່ ຈະເປີດເຈລະຈາຄຶນໃໝ່ກັບສະຫະລັດທີ່ເກົາຫລີເໜືອກ່າວຫາ ວ່າ ພະຍາຍາມທີ່ຈະໂຄນລົ້ມລັດ ຖະບານຄອມມິວນິສ ໃນນະ ຄອນພຽງຢາງນັ້ນ ຢູ່ໃນຖະແຫລງການ ໃນວັນພຸດມື້ນີ້ ຄະນະກຳມາທິການປ້ອງ ກັນປະເທດທີ່ເປັນອົງການຈັດຕັ້ງສູງສຸດທາງທະຫານຂອງເກົາ ຫລີເໜືອຍັງໄດ້ຂົ່ມຂູ່ທີ່ຈະຕອບໂຕ້ໃນການໂຈມຕີດ້ວຍອາວຸດ ນິວເຄລຍ ແລະອິນເຕີແນັດໃສ່ສະຫະລັດ ຖະແຫລງການກ່າວວ່າ “ບັດນີ້ ພວກອັນທະພານຄືກັບກອງທັບ ຈັກກະພັດນິຍົມ ສະຫະລັດທີ່ມີຍຸດທະສາດຕໍ່ສາທາລະນະລັດ ປະຊາທິປະໄຕປະຊາຊົນ ເກົາຫລີ ຫລື DRPK ກຳລັງກ້າວເຂົ້າສູ່ລະດັບທີ່ຈະເລີ້ມເກີດສົງຄາມຮຸກຮານ ການເອົາ ມາດຕະການຕອບໂຕ້ຄືນຂອງກອງທັບ ແລະປະຊາຊົນ ສປປ ເກົາຫລີຈະເນັ້ນໜັກໃສ່ການທຳລາຍລົງໂທດຢ່າງຂົມຂື່ນທີ່ສຸດ ຕໍ່ສະຫະລັດອາເມຣິກາ ” ຖະແຫລງການທີ່ຮ້າຍແຮງດັ່ງກ່າວແມ່ນເປັນຂອງທຳມະດາກ່ອນໜ້າການຊ້ອມລົບຮ່ວມ ປະຈຳປີທາງທະຫານຂອງວໍຊິງຕັນ ກັບ ເກົາຫລີໃຕ້ ທີ່ກຳນົດຈະມີຂຶ້ນ ໃນເດືອນມີນານີ້ ພຽງຢາງກ່າວວ່າ ຕົນເຫັນວ່າການຊ້ອມລົບນີ້ເປັນການຕຽມການເພື່ອການຮຸກຮານ ຖະແຫຼງການໄດ້ທີ່ພິມເຜີຍແຜ່ທາງເວັບໄຊທ໌ຂອງອົງການຂ່າວສູນກາງຂອງເກົາຫຼີເໜືອ ຍັງປາກົດເປັນການຕອບໂຕ້ ຕໍ່ການສຳພາດ ຂອງປະທານາທິບໍດີ Barack Obama ຫວ່າງມໍ່ໆມານີ້ ທີ່ກ່າວວ່າ ລັດຖະບານພຽງຢາງ ໃນມື້ໃດມື້ນຶ່ງ ຈະປະສົບກັບການພັງທະ ລາຍລົງ ຄະນະກຳມາທິການປ້ອງກັນປະເທດຂອງເກົາຫຼີເໜືອ ກ່າວວ່າ “ມັນເປັນການຕັດສິນໃຈ ຂອງກອງທັບ ແລະປະຊາຊົນ ສປປ ເກົາຫລີທີ່ບໍ່ມີຄວາມຕ້ອງການ ອີກ ຫລືເຕັມໃຈທີ່ຈະ ນັ່ງເຈລະຈາກັບສະຫະລັດ ໃນເມື່ອວ່າສະຫະລັດໄດ້ຊອກ ຫາທາງທີ່ຈະລົບລ້າງແນວຄິດ ຂອງເກົາຫຼີເໜືອ ແລະ “ທັບມ້າງ” ລະບົບສັງຄົມ ຂອງປະເທດດັ່ງກ່າວ ”